Christos Callow
Christos Callow (gr. Χρίστος Καλλόου; g. 1955 m. Atėnuose) – graikų dainininkas. Mokėsi vokalo Nacionalinėje konservatorijoje Atėnuose ir aktorystės Katselis dramos mokykloje. Nuo 1980 m. vaidina Graikijos televizijos serialuose bei filmuose. 1990 m. su grupe „Wave“ nugalėjo šalies atranką bei buvo išrinkti atstovauti Graikijai 1990 m. „Eurovizijos“ konkurse, vykusiame Zagrebe. Atstovai su daina „Horis Skopo“ (liet. Be tikslo) užėmė 19 vietą iš 22 dalyvių (surinko 11 taškų). Christos yra aktoriaus Simon Callow sūnėnas.